**Vilhelm Kinsl** (*alm.* Wilhelm Kienzl‎; 17 yanvar 1857[…], Vaysenkirxen[d], Yuxarı Avstriya[d] – 3 oktyabr 1941, Vyana) — Avstriya bəstəkarı, dirijoru və musiqişünası.

Həyatı
------

Vilhelm Kinsl 17 yanvar 1857-ci ildə Vaysenkirxen şəhərində anadan olmuş, ancaq ailəsi 1860-cı ildə Qrats şəhərinə köçmüşdür. Burada o, İohann Buvanın məktəbində pianino ifa etməyi öyrənməyə çalışmış, ancaq müvəffəqiyyət tapa bilməyən Kinsl İqnas Ulyanın müəllimliyi ilə skripka ifa etməyi öyrənmişdir. Bundan sonra o, 1872-ci ildən Anri Lui Stanislas Morye-de-Fontenin müəllimliyi ilə pianino ifa etməyi, 1874-cü ildən isə Vilhelm Mayerin müəllimliyi ilə bəstəkarlığı, Eduard Hanslikin müəllimliyi ilə musiqi estetikalarını və son olaraq, Fridrix fon Hauseggerin müəllimliyi ilə musiqi tarixini öyrənmişdir. Kinsl daha sonra Praqa Universitetinin Konseratoriyasında Yozef Kreysinin rəhbərliyi altında təhsil almışdır. 1877-ci ildə o, Leypsiq Konservatoriyasında Ferens Listin müəllimliyi ilə təhsil almışdır. musiqi akademiyalarında təhsil alan Kinsl Vyana Universitetində musiqişünaslıq üzrə öz tezisini müdafiə etmişdir.

Kinsl Praqa şəhərində ikən Kreysi onu Festşpilhausa Rixard Vaqnerin «Nibelunq üzüyü» əsərini dinləməyə aparmışdır. Bu, Kinsl üçün əhəmiyyətli bir ilham mənbəyinə çevrilmişdir. O, bu əsəri o qədər sevmişdir ki, Hausegger və Fridrix Hofmann ilə birlikdə "Qraz Riçard Vaqner Assosiasiya"nı təsis etmişdir.

1879-ci ildə Kinsl pianist və dirijor kimi Avropa üzrə qastrol səfərinə çıxmışdır. 1883-cü ildə o, "Alman Operası"nın direktoru olmuşdur, ancaq 1886-cı ildə Qrats şəhərinə geri qayıtmış və Ştriya Musiqi Klubu və Konservatoriya üzrə Vəzifələrə rəhbərlik etmişdir.

1894-cü lldə Kinsl üçüncü və ən məşhur opera əsərini bəstələmişdir. Bu, «Evangelist» (*alm.* Der Evangelimann‎) idi, ancaq bu əsər Kinslın 1897-ci ildə bəstələdiyi «Don Kixot» (*alm.* Don Quixote‎) əsərinin uğuru ilə rəqabət apara bilməmişdi. Bu cür şöhrətə yalnız Kinslın 1911-ci ildə bəstələdiyi «İnək adam» (Der Kuhreigen) əsəri çata bilmişdi ki, bu da qısa müddətli idi. 1917-ci ildə o, Vyana şəhərinə köçmüşdür. 1919-cu ildə onun birinci həyat yoldaşı Lili Hok vəfat etmişdir. Kinsl 1921-ci ildə Henni Bauer ilə evlənmişdir.

Birinci Dünya müharibəsindən sonra o, Karl Renner tərəfindən yazılan "Alman Avstriyası, sənin heyrətamiz ölkən" (*alm.* Deutschösterreich, du herrliches Land‎) poeması üçün melodiya bəstələmişdir. Bu, 1929-cu ilə qədər Avstriya Respublikasının qeyri-rəsmi dövlət himninə çevrilmişdir. Kinsl 1926-cı ildən sonra böyükhəcmli əsərlər yazmaqdan imtina etmiş, 1936-cı ildə isə səhhəti ilə bağlı yaşadığı problemlərə görə bəstəkarlığı birdəfəlik tərk etmişdir.

Siyasi görüşləri
----------------

1933-cü ildə Kinsl Adolf Hitlerin hakimiyyətini dəstəklədiyini açıqlamışdır. O, böyük bir nasist tərəfdarı idi. Kinsl Adolf Hitleri "dünya xalqlarını idarə etməyə layiq" olan "vüqarlı" və "əzəmətli" bir fiqur olaraq təsvir etmişdir.

Ölümü və irsi
-------------

Kinsl 3 oktyabr 1941-ci ildə, 84 yaşında ikən Vyana şəhərində vəfat etmişdir. Onun meyiti Vyana Mərkəzi Qəbiristanlığında dəfn edilmişdir. Nasist hakimiyyət dövründə onun irsi qorunub-saxlanılmışdı, ancaq Avstriyada demokratik hakimiyyətin təsis edilməsindən sonra bunun əksə gerçəkləşmişdir. Buna baxmayaraq, 2007-ci ildə Avstriyada buraxılan bir poçt markası Kinsla həsr olunmuşdur. Onun Vyana şəhərindəki evində xatirə lövhəsi var idi.

Əsərləri
--------

 *Əsas məqalə: Vilhelm Kinslın əsərlərinin siyahısı*

İstinadlar
----------

1. 1 2 3 4  *Bibliothèque nationale de France* BnF identifikatoru (fr.): açıq məlumat platforması. 2011.
2. 1 2  Dr. Wilhelm Kienzl // Internet Speculative Fiction Database (ing.). 1995.
3. 1 2 3 4  Archivio Storico Ricordi. 1808.
4. 1 2  *Krackowizer F. Berger F.* Kienzl, Wilhelm // Biographisches Lexikon des Landes Österreich ob der Enns (alm.): Gelehrte, Schriftsteller und Künstler Oberösterreichs seit 1800. Pas, Linz: Verein und Institut für Ostbairische Heimatforschung, 1931. S. 152–154. 411 s.
5. ↑  *Utqaard, Piter.* Remembering and Forgetting Nazism: Education, National Identity, and the Victim Myth in Postwar Austria. 2003,. səh. 39.
6. ↑  *kinsl, Vilhelm.* Tagebuch. Vyana: Wienbibliothek im Rathaus. 1938. 2018-03-03 tarixində orijinalından arxivləşdirilib. İstifadə tarixi: 2019-03-21.
7. ↑  "150. Geburtstag von Wilhelm Kienzl". austria-forum.org. Austria-Forum. 4 mart 2018 tarixində arxivləşdirilib. İstifadə tarixi: 21 mart 2019.

Xarici keçidlər
---------------


Vikianbarda Vilhelm Kinsl ilə əlaqəli mediafayllar var.

* Wilhelm Kienzl String Quartet No.1, Op.22 Soundbites & information.

|  |  |
| --- | --- |
|  Bu şablona bax   Tematik saytlar | Discogs · IMDb · International Music Score Library Project · MusicBrainz · Internet Speculative Fiction Database |
| Lüğətlər və ensiklopediyalar | Brockhaus · Prabook |
| Şəcərə və nekropolistika | Find a Grave |
| 

| Normativ yoxlama |
| --- |
| BIBSYS: 3025384 · BNE: XX1330787 · BNF: 13895973q · CONOR: 144826467 · GND: 118777149 · GTAA: 258244 · ICCU: LO1V132015 · ISNI: 0000 0001 0863 4428 · LCCN: n83178695 · LNB: 000236143 · NKC: jn20020221001 · NTA: 070084556 · NUKAT: n2004088409 · PTBNP: 1316611 · SUDOC: 080082009 · VIAF: 2656628 · WorldCat VIAF: 2656628 |

 |